# אליפות ארצות הברית הפתוחה בטניס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
איצטדיון ארתור אש, האיצטדיון המרכזי של אליפות ארצות הברית הפתוחה ואיצטדיון הטניס הגדול בעולם.

אליפות ארצות הברית הפתוחה היא אחת מארבעת טורנירי הגראנד סלאם, אשר נחשבים כטורנירים החשובים ביותר בענף הטניס. האליפות מתקיימת מאז 1978 במרכז הטניס הלאומי בפארק פלאשינג מדוז, הנמצא ברובע קווינס בעיר ניו יורק בארצות הברית, והיא נערכת בכל שנה בסוף חודש אוגוסט ותחילת ספטמבר. בסדר הקלנדרי, זהו טורניר הגראנד סלאם האחרון, ובעיני טניסאים וחובבי טניס רבים הוא החשוב והיוקרתי ביותר. האליפות נערכת על מגרשים קשים מסוג DECOTURF, סוג משטח זה נחשב לבינוני מבחינת מהירותו ולא מחייב התמחות מיוחדת כמו משטחי דשא עליהם משחקים בטורניר ווימבלדון, או חימר עליו משחקים באליפות צרפת הפתוחה, ולכן, רוב הטניסאים רואים באליפות ארצות הברית את הטורניר החשוב ביותר, וכמעט כל השחקנים הגדולים בהיסטוריה הצליחו לזכות בה.

כנהוג בטורנירי גראנד סלאם, האליפות נמשכת שבועיים (החל מיום שני האחרון בחודש אוגוסט). בתחרויות הראשיות ליחידים/ות משתתפים/ות 128 שחקנים/ות וכדי לזכות בטורניר יש צורך לנצח בשבעה משחקים. בנוסף להן, יש תחרויות לזוגות (גברים, נשים ומעורבים), נוער, ותיקים ונכים. מאפיין ייחודי של אליפות ארצות הברית, המבדיל אותה משלושת טורנירי הגראנד-סלאם האחרים, הוא בכך שנהוג בה שובר שיוויון בכל המערכות, כולל האחרונה (שלישית אצל נשים וחמישית אצל גברים).

באליפות ארצות הברית (כמו באליפות אוסטרליה ובניגוד לאליפות צרפת ווימבלדון) מתקיימים משחקים בלילה לאור זרקורים, ולרוב המשחקים האטרקטיביים בכל יום נערכים בתוכנית הלילה באיצטדיון המרכזי הנושא את שמו של ארתור אש, טניסאי העבר המצטיין. איצטדיון זה, שנבנה ב-1997, מכיל 22,547 מקומות ישיבה והוא איצטדיון הטניס הגדול בעולם. האיצטדיון השני בחשיבותו נושא את שמו של לואי ארמסטרונג ובו 10,000 מקומות (לפני שנבנה איצטדיון ארתור אש, היה הוא האיצטדיון המרכזי והכיל 18,000 מקומות).

## [עריכה] היסטוריה

בתחילה נערכו אליפויות נפרדות לגברים ולנשים. האליפות הראשונה לגברים (יחידים בלבד) נערכה בשנת 1881 בניופורט, מדינת רוד איילנד. היא נקראה אז "האליפות הלאומית של ארצות הברית ליחידים" ורק טניסאים ממועדונים שהשתייכו להתאחדות הטניס הלאומית של ארצות הברית היו רשאים להשתתף בה. האליפות לזוגות גברים נערכה לראשונה ב-1900 והתקיימה בנפרד מתחרות היחידים.

האליפות הלאומית של ארצות הברית לנשים (יחידות) נערכה לראשונה בשנת 1887 בפילדלפיה. שנתיים אחר כך, החלו האליפויות לזוגות נשים ולזוגות מעורבים, שנערכו ביחד עם אליפות הנשים.

רק בשנת 1968 אוחדו חמשת האליפויות והתקיימו לראשונה במשותף תחת השם "אליפות ארצות הברית הפתוחה". באותה שנה גם השתתפו שחקנים מקצועניים באליפות בפעם הראשונה. סכום הפרסים עמד אז על כ-100,000 דולר, בהשוואה ל-17 מיליון דולר כיום. האליפויות מ-1968 עד 1977 נערכו על מגרשי דשא במועדון "ווסט סייד" בשכונת פורסט הילס, קווינס, העיר ניו-יורק.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A4%D7%95%D7%AA_%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA_%D7%94%D7%A4%D7%AA%D7%95%D7%97%D7%94_%D7%91%D7%98%D7%A0%D7%99%D7%A1.html

קטגוריות: טניס | תחרויות טניס

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Dansk
- Deutsch
- Español
- Eesti
- Suomi
- Français
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Русский
- Српски / Srpski
- Svenska
- Türkçe
- 中文